Γεια σας, με λένε Κάμερον
και πάσχω από μια διαταραχή/νόσο που ονομάζεται εγκεφαλική παράλυση.
Με επηρεάζει επειδή τα πόδια μου
δε λειτουργούν τόσο καλά όσο των άλλων και δεν έχουν την ίδια απόδοση.
Στη διάρκεια της μέρας μου ως μαθητής χρησιμοποιώ τεχνολογίες όπως το Dragon.
Το Dragon είναι στην ουσία ένα σύστημα εισαγωγής ομιλίας
το οποίο γράφει για εμένα καθώς μιλάω σε αυτό
και αυτό με βοηθάει να γίνομαι πιο αποδοτικός.
Ένα παράδειγμα για το πώς χρησιμοποιώ το Dragon.
Ο ύπνος REM
είναι όταν το σώμα περνά από πολλά στάδια.
Ο ύπνος REM
έχει τέσσερα στάδια.
Γεια. Το όνομά μου είναι Μπλέικ.
Αποφοίτησα από το Πανεπιστήμιο της Ουάσιγκτον Τακόμα
με πτυχίο Bachelor Τεχνών στις Αστικές Επιστήμες.
Πάσχω από εγκεφαλική παράλυση
που σημαίνει ότι δεν μπορώ να κρατήσω σημειώσεις πολύ γρήγορα.
Για εμένα η ποιοτική εκπαίδευση
περιλαμβάνει πρόσβαση στις παρουσιάσεις του καθηγητή,
σημειώσεις ή περιλήψεις των διαλέξεων
ώστε να έχω υψηλής ποιότητας σημειώσεις
από τις διαλέξεις και τις συζητήσεις της τάξης.
Στο κολέγιο χρησιμοποιούσα τον ενισχυτή Dynavox
για επικοινωνία με τους συνομηλίκους και τους καθηγητές μου.
Χρησιμοποιώ το λογισμικό πρόβλεψης λέξεων Co: Writer
για να επιταχύνω τη δακτυλογράφησή μου σε εργασίες και δημοσιεύσεις.
Το Co: Writer προβλέπει λέξεις σε ένα παράθυρο καθώς δακτυλογραφείς.
Το όνομά μου είναι Τερίσα. Είμαι μαθήτρια Λυκείου
και μετά το Λύκειο σκοπεύω να φοιτήσω σε κολέγιο
και να σπουδάσω Ψυχολογία και γεννήθηκα χωρίς χέρια.
Χρησιμοποιώ ένα πληκτρολόγιο με Bluetooth κι ένα ποντίκι με Bluetooth
ώστε να έχω πλήρη πρόσβαση και να μπορώ να κρατήσω σημειώσεις
και να πιάσω όλα όσα χρειάζεται να πιάσω
με έναν πιο αποτελεσματικό τρόπο.
Επειδή δεν έχω τα χέρια, βάζω το πληκτρολόγιο και το ποντίκι στο πάτωμα
και μένει μόνο η οθόνη στο θρανίο μου στην τάξη.
Όταν δακτυλογραφώ σημειώσεις, συνήθως μπορώ να το κάνω αρκετά γρήγορα
εξαιτίας απλώς της αδρεναλίνης,
αλλά δεν είμαι τόσο γρήγορη όσο κάποιος με χέρια.
Γεια, το όνομά μου είναι Κέι κι έχω έλλειψη άκρων εκ γενετής,
δηλαδή γεννήθηκα χωρίς κάποια από τα άκρα μου.
Ως εξοπλισμό χρησιμοποιώ το Surface Pro 3
και μου αρέσει πραγματικά, γιατί είναι εξαιρετικά ελαφρύ.
Μία από τις μεγαλύτερες δυσκολίες, όταν προσπαθούσα να βρω υπολογιστή,
ήταν ότι δεν μπορούσα να σηκώσω πολλά λάπτοπ της αγοράς.
Επίσης λατρεύω το γεγονός ότι το Surface έχει οθόνη αφής
που είναι πολύ βοηθητικό για εμένα,
επειδή μερικές φορές μου είναι δύσκολο να βγάλω το ποντίκι,
οπότε μπορώ απλώς να πατήσω γρήγορα στην οθόνη και κάνει θαύματα.
Χρησιμοποιώ το iPhone μου για πολλά πράγματα.
Σκοπίμως αγόρασα το μοντέλο Plus του iPhone
για να είναι μεγαλύτερο,
επειδή ήξερα ότι θα ήθελα να διαβάζω αρκετά αρχεία PDF στο κινητό μου.
Εκτός αυτού χρησιμοποιώ κι ένα μικροσκοπικό τηλέφωνο.
Πολλοί άνθρωποι έχουν ένα ποντίκι που τους αρέσει να έχουν στον υπολογιστή,
αλλά τα δικά μου είναι όλα πιο μικρά, επειδή το χέρι μου είναι μικρότερο.
Συνεπώς, είναι πολύ πιο εύκολο για εμένα να χρησιμοποιώ ένα μικροσκοπικό ποντίκι
που συνήθως είναι στο μέγεθος ποντικιού τσέπης,
γιατί απλώς χωράει καλύτερα στο χέρι μου.
Όσον αφορά το λογισμικό,
τα δύο βασικά που χρησιμοποιώ,
τα οποία δεν είναι ήδη προεγκατεστημένα σε συσκευή,
επειδή χρησιμοποιώ πολλές λειτουργίες προεγκατεστημένες στο iPhone,
αλλά χρησιμοποιώ το Sonocent που είναι λογισμικό καταγραφής σημειώσεων
και επιτρέπει να συγχρονίσεις αρχεία ήχου του καθηγητή ή του λέκτορα που κάνει την παρουσίαση
σε σλάιντς, αν σου δώσουν σλάιντς,
και ακόμα συγχρονίζει σημειώσεις που μπορεί να δακτυλογραφήσεις κατά τη διάρκεια της παρουσίασης.
Ξύπνα.
Γεια, κόμμα.
Ονομάζομαι Κέι κι είμαι τελειόφοιτος στο Πανεπιστήμιο της Ουάσιγκτον, τελεία.
Χρησιμοποιώ το Dragon Naturally Speaking αρκετά συχνά.
Είναι πολύ βοηθητικό για εμένα, όταν γράφω μακροσκελείς δημοσιεύσεις
και μερικές φορές το κάνω ακόμα και για σύντομα μέιλ.
Ωστόσο, επίσης επειδή ο καρπός μου δεν είναι εξαιρετικά δυνατός,
αν και μπορώ να δακτυλογραφήσω και μάλιστα δακτυλογραφώ αρκετά γρήγορα,
αν πρέπει να το κάνω για μεγάλο χρονικό διάστημα
θα αρχίσει να με πονάει πολύ ο καρπός μου.
Πολλοί εξοπλισμοί έχουν προεγκατεστημένες λειτουργίες.
Χρησιμοποιώ πολλές τέτοιες λειτουργίες στο iPhone για παράδειγμα.
Ένα από τα αγαπημένα μου πράγματα είναι το AssistiveTouch.
Εμφανίζει κάτι σαν κουμπί στην οθόνη,
το οποίο μπορείς να τοποθετήσεις όπου θέλεις
και μπορείς να ορίσεις αυτό το κουμπί να κάνει ένα σωρό διαφορετικά πράγματα.
Τώρα το έχω ρυθμίσει ώστε αν το πατήσω δυνατά και παρατεταμένα,
θα κλειδώσει αυτόματα το κινητό μου.
Επίσης το έχω ρυθμίσει ώστε να μπορώ να βγάζω στιγμιότυπα οθόνης,
επειδή κανονικά για να το βγάλεις πρέπει να πατάς το κεντρικό κουμπί και το κουμπί κλειδώματος ταυτόχρονα,
το οποίο είναι λίγο δύσκολο με ένα χέρι,
ειδικά όταν έχεις μόνο δυόμισι δάχτυλα.
Οπότε πραγματικά μου αρέσει και αυτή η λειτουργία.
[Τζόνα] Η χρήση της τεχνολογίας αλλάζει κάθε χρόνο,
επειδή δεν ξέρω πώς θα είμαι του χρόνου,
εννοώ ότι πολλά μπορεί να συμβούν,
επειδή η πάθησή μου εξελίσσεται.
Ίσως του χρόνου χρησιμοποιώ κάτι καινούριο.
Αυτή τη στιγμή οι κύριες προσαρμογές είναι απλώς για σημειώσεις
που δε χρειάζεται να γράψω.
Ο δάσκαλός μου θα μου δώσει ένα αντίγραφο της παρουσίασης ή κάτι τέτοιο
κι εγώ απλώς θα προσθέσω κάποια δευτερεύοντα πράγματα.
Το όνομά μου είναι Τζον. Πάσχω από εγκεφαλική παράλυση.
Χρησιμοποιώ έναν υπολογιστή που έχει ρυθμιστεί για τα μάτια μου.
Έτσι, ό,τι κοιτάξω εγώ, αυτός θα το γράψει.
Στο παρελθόν θα έπρεπε να πω σε κάποιον τι να μου γράψει
και τώρα τα κάνω όλα εγώ.
Το όνομά μου είναι Σέριλ Βέργκσταλερ
και διευθύνω τις Υπηρεσίες Προσβάσιμης Τεχνολογίας
στο Πανεπιστήμιο της Ουάσιγκτον στο Σιάτλ.
Όπως μπορείτε να δείτε, είναι πολύ σημαντικό
οι άνθρωποι με αναπηρίες να έχουν πρόσβαση στην τεχνολογία που χρειάζονται
συμπεριλαμβανομένης και της βοηθητικής τεχνολογίας
ώστε να μπορούν να πετύχουν στην εκπαίδευση, στην καριέρα
και σε όλες τις δραστηριότητες που επιθυμούν να ακολουθήσουν.
Είναι επίσης σημαντικό οι προγραμματιστές των τεχνολογιών πληροφοριών,
συμπεριλαμβανομένων και των δημιουργών ιστοσελίδων, έγγραφων, λογισμικών,
να τα κάνουν προσβάσιμα σε ανθρώπους που χρησιμοποιούν υποστηρικτική τεχνολογία
αλλά και σε όλους τους άλλους.
Περισσότερες πληροφορίες: uw.edu/accessibility